William D. Leahy

William Daniel Leahy (6 Mei 1875 - 20 Julai 1959) ialah seorang pegawai tentera laut Amerika yang berkhidmat sebagai pegawai tentera Amerika Syarikat yang paling kanan dan aktif bertugas dalam Perang Dunia II. Beliau memegang pelbagai jawatan dan mempunyai pengaruh yang besar ke atas dasar luar dan ketenteraan.  Selaku Laksamana Armada, beliau merupakan pegawai berbendera pertama yang pernah memegang pangkat lima bintang dalam Angkatan Tentera AS. Kapal kruiser  telah diberi penghormatan sempena namanya.

Graduan dari Annapolis tahun 1897, Leahy menyaksikan perkhidmatan aktif dalam Perang Amerika Syarikat–Sepanyol, Perang Filipina-Amerika, Pemberontakan Boxer di China, Peperangan Pisang di Amerika Tengah, dan Perang Dunia I. Beliau merupakan anggota pertama dari kelas kadetnya yang mencapai pangkat laksamana, sebagai Ketua Biro Ordnans dari tahun 1927 hingga 1931. Beliau kemudian berkhidmat sebagai Ketua Biro Navigasi dari tahun 1933 hingga 1936, dan memerintah Armada Tempur dari tahun 1936 hingga 1937. Selaku Ketua Operasi Tentera Laut dari tahun 1937 hingga 1939, beliau merupakan pegawai paling kanan dalam Tentera Laut Amerika Syarikat, yang menyelia pengembangan armada dan persiapan perang.

Selepas bersara dari Tentera Laut, Leahy dilantik sebagai Gabenor Puerto Rico pada 1939 oleh Presiden Franklin D. Roosevelt. Dalam peranannya yang paling kontroversi, beliau bertugas sebagai Duta ke Perancis dari tahun 1940 hingga 1942. Dasar utama Amerika ialah mengekalkan kerajaan Perancis Vichy bebas dari kawalan Jerman, tetapi Leahy mendapat kejayaan yang terhad. Beliau percaya Amerika Syarikat harus menyokong Tentera Perancis Bebas dan bukannya Perancis Vichy, dan memohon dipanggil semula selepas serangan Pearl Harbor Jepun membawa Amerika Syarikat ke kancah peperangan.

Leahy telah dipanggil bertugas aktif semula sebagai Ketua Turus kepada Presiden pada tahun 1942 dan berkhidmat dalam jawatan itu untuk sepanjang peperangan. Beliau adalah pegawai aktif tertinggi dalam angkatan bersenjata. Selaku de facto pertama Pengerusi Ketua Turus Bersama, beliau menyelia seluruh angkatan tentera Amerika. Beliau juga mengetuai delegasi Amerika ke Ketua Turus Gabungan. Beliau adalah pembuat keputusan utama semasa peperangan dan merupakan orang kedua paling berkuasa dan berpengaruh selepas Presiden. Leahy telah dinaikkan ke pangkat lima bintang pada Disember 1944. Beliau bertugas dengan pengganti Roosevelt Harry S. Truman, membantu membentuk dasar luar selepas perang sehingga beliau bersara pada 1949. Walaupun beliau tidak menentang penggunaan senjata nuklear semasa peperangan, dalam tempoh selepas perang beliau menolak rancangan perang yang memberi terlalu banyak penekanan pada penggunaan pertama senjata nuklear.

Ketua Turus kepada Panglima Tertinggi
Selepas Amerika Syarikat memasuki Perang Dunia II, Presiden Roosevelt memutuskan yang beliau memerlukan seorang pegawai kanan tentera sebagai penasihat peribadi dan penghubung antara ketiga-tiga ketua cabang perkhidmatannya, Laksamana Ernest King daripada Tentera Laut, Jeneral George Marshall daripada Tentera Darat dan Jeneral Henry H. Arnold daripada Angkatan Udara Tentera Darat. Ketua-ketua cabang perkhidmatan menentang langkah ini sehinggalah Marshall mencadangkan bahawa hanya Leahy akan diterima bagi jawatan ini. Pada 6 Julai 1942, Leahy telah dilantik sebagai Ketua Turus kepada Panglima Tertinggi Tentera Darat dan Tentera Laut AS, iaitu Presiden Amerika Syarikat.

Leahy menghabiskan masa D-Day, 6 Jun 1944, di kampung halamannya di Hampton, Iowa. Publisiti baik "perjalanan sentimental" ini merupakan sebahagian daripada usaha-usaha tipu daya di sekitar pencerobohan Bersekutu di Eropah. Idea ini adalah untuk melalaikan sebarang ejen Jerman di Washington, DC, atau di tempat lain di Amerika Syarikat agar mempercayai bahawa operasi ini tidak akan berlaku kerana seorang pegawai yang penting berada diluar ibukota.

Leahy telah dilantik sebagai Laksamana Armada Tentera Laut A.S. yang pertama pada 15 Disember, 1944 dan sekaligus menjadi pegawai lima bintang pertama dalam Angkatan Tentera Amerika Syarikat semasa Perang Dunia Kedua.

Tarikh kenaikkan pangkat
50px Kadet Akademi Tentera Laut Amerika Syarikat - Kelas tahun 1897, 15th of class of 47
EnsainLeftenan MadyaLeftenanLeftenan KomanderKomanderKeptenO-1O-2O-3O-4O-5O-6 60px 60px 60px 60px 60px 60px1 Julai 18991 Julai 190231 Disember 190315 September 190929 Ogos 19161 Julai 1918
Laksamana MudaLaksamana MudaLaksamana MadyaLaksamanaLaksamana ArmadaO-7O-8O-9O-10O-11 60px 60px 60px 60px 60pxTidak disandang14 Oktober 192713 Julai 19352 Januari 193715 Disember 1944

Darjah kebesaran dan pingat

106px 106px 106px 106px 106px 106px 106px 106px 106px 106px 106px 106px 106px 106px 106px 106px106px106px
Navy CrossNavy Distinguished Service Medalberserta dua bintang emasSampson MedalSpanish Campaign MedalPhilippine Campaign MedalNicaraguan Campaign Medal (1912)Mexican Service MedalDominican Campaign MedalWorld War I Victory Medalberserta klasp "TRANSPORT"American Campaign MedalAsiatic-Pacific Campaign MedalEuropean-African-Middle EasternCampaign MedalWorld War II Victory MedalNavy Occupation MedalNational Defense Service MedalOrder of Aviz, PegawaiOrder of Abdon Calderón, Kelas 1Navy Rifle Marksmanship Ribbon 
Nota: Leahy tidak layak menerima pingat American Defense Service Medal kerana beliau bersara dari Tentera Laut pada Ogos 1939 dan telah dipanggil bertugas semula pada Mei 1942. Pingat tersebut hanya untuk yang aktif bertugas dari 8 September 1939 hingga 7 Disember 1941.

Bibliografi
 Adams, Henry H. Witness to Power: The Life of Fleet Admiral William D. Leahy (Naval Institute Press, 1985) 348 pp. the standard scholarly biography
 Borneman, Walter "The Admirals: The Five-Star Admirals Who Won the War at Sea" (Little, Brown, 2012)
 Hayes, Grace P. The history of the Joint Chiefs of Staff in World War II (1982) 964 pages
 Langer, William L. Our Vichy gamble (1947)

 Nota 

Pautan luar

William D. Leahy Official Website (with photo and newsreel archive) 
Navy Historical Center
Naval War College Guide to Archives, Manuscripts -2001 
Leahy, William D. Library of Congress Archives: Papers, 1897-1959 (8,000 items)
Paradoxes of Naval History: Witness to Power: The Life of Fleet Admiral William D. Leahy
President Roosevelt to the Appointed Ambassador to France (Leahy) on December 20, 1940
Chronology regarding Truman and the A-bomb:  From 8/2/45 - 8/10/45 with Smyth report on atomic bomb (August 6, 1951)
US Navy Historic Center biography of William Leahy 
arlingtoncemetery.net: Biography of William D. Leahy
Annotated bibliography for William D. Leahy from the Alsos Digital Library for Nuclear Issues 
The Last Salute: Civil and Military Funeral, 1921-1969, CHAPTER XVII, Former Chief of Naval Operations, Fleet Admiral William D. Leahy, Special Military Funeral, 20-23 July 1959 by B. C. Mossman and M. W. Stark. United States Army Center of Military History.

Category:Kelahiran 1875
Category:Kematian 1959
Category:Perang Dunia Kedua
Category:Kakitangan tentera Amerika Syarikat
Category:Pegawai 5 bintang AS